Nr. 2983. 


NOS 


JOSEPHUS ALOJSIUS 


LIBER BARO 


PURKADLSEKI 


Dei et Apostolicae Sedis Gratia 


ESIS, 


Suae Sanctitatis Praelatus Domesticus, Solio Pontificio Assistens, Co- 
mes Romanus, Suae c. r. Majestatis Consiliarius actualis intimus, Eques 
c. r. Ordinis Coronae Ferreae II. Classis, Commendator Ordinis c. r. 
Austr. Francisci Josephi, Membrum Comitiorum Regni Galiciae, Przeses 
Commissionis pauperum Tarnoviae &c. &c. 


Universo Clero Dioecesano et omnibus Christi fidelibus 


Salutem et Apostolicam Benedictionem]! 


Provida cura et tenerrima solicitudo capessebat animum p. m. Summi Pontificis 
Pii IX. ut necessitatibus Ecclesi: Cathedralis Cracoviensis provideret et statum provi- 
sorium Vicariatus Apostolici, qui ab Iilmo ac Rmo Antonio Equite de Gałecki Episcopo 
Amanthuntino praeconisato 25. Sept. 1862. consecrato 19. Octobris 1862, administrabatur, 
removeret. Cum Pius IX. die 7. Februarii 1878. ad Dominum migraret, electus die 20. 
Februarii 1878. Pontifex summus Leo XILI, vestigia gloriosi praedecessoris Sui insequendo 

omnem operam impendit, ut perantiqua sedes Episcopalis Cracoviensis titularem Episcopum 
suum acciperet. Votis et precibus Summi Pontificis gloriosissimus et apostolicus Monarcha 
Franciscus Josephus obsecundavit, nam decisione Sua ex 22 Sept. 1878. authorisavit suum 
Ministrum Cultus, ut cum Episcopo Tarnoviensi de dismembratione Dioecesis Tarnoviensis 
ageret, et revera excelsum Praesidium c.r. Locumtenentiae sub 6. Octobris 1878. N. 269. 
proposuit Ordinario Tarnoviensi, ut ad interim avellantur a Sede Episcopali Tarnoviensi 
Decanatus 10 videlicet: 

Neoforensis, Dobczycensis, Wielicensis, Bialensis, Makoviensis, Myślenicensis, Oświe- 
cimensis, Skawinensis, Wadowicensis et Żywiecensis etuthi 10 Decanatus cum Episcopatu 
Cracoviensi conjungantur, ita, ut juxta banc dismembrationem Episcopatus Tarnov. numera 
ret 16 Decanatus cum 173 Parochiis, 6 Capellaniis, 11 filiis, 8 Claustris cum numero 
animarum 604814 in 1.130 locis et comprehenderet 14 553 milliaria quadrata. 

Episcopatus Cracov. numerasset 15. Decanatus cum 163 parochiis, 10 Capellaniis, 10 
filiis, cum numero animarnm 632.560 in 864 locis habitantibus et comprehenderet 12.052 
milliaria quadratica. 

Ordinarius Tarnov, ad mentem Concilii Tridentini Sess. XXV. de Ref. Cap. VI. juris- 
que canonici „De juribus capituli ad extra“ collatis cum Capitulo cathedrali conciliis, edo- 
ctus tristi experientia, quid temporalis provisio valeat et quam diu perdurat, salutationi 
c. r. regiminis Locumtenentialis accedere aut morem gerere non potuit nec audebat, et 
provocando ad articulum XVII. Concordati Austriaci de 18, Augusti 1855 ad bullam 
erectionis Dioeceseos Tarnov. sub. 12 Cal. Octobris 1821 a Papa Pio VII. emissam, cau- 
sam totam Romam ad summum Pontificem relegavit et pro casu, si S. Sedes Apostolica 
ad novam eandemque generalem vicinarum Dioecesis Cracoviensis, Kielecensis et Tarnovien- 
sis, limitum circumseriptionem ac rectifieationem accessura esset, rogavit, ut minor pars tan- 
tummodo Dioecesis Tarnov. avulsa, ad tempus cum Dioecesi Cracoviensi et Kielecensi con- 
jungeretur, nominatim Decanatus Dialensis, Oświęcimensis, Skawinensis, Wadowiceusis et 
Zywiecensis, e reliquis vero Decanatibus sequentes Ecclesiae Parochiales et filiales: 1. Bie- 
żanów, 2. Biskupice, 3. Grabie, 4. Kosocice, 5. Podgórze, 6. Podstolice, 7. Swigtniki górne, 
8, Wieliczka, 9. Wróblowice, 10. Dziekanowice, 11. Siepraw, 12. Zakliczyn ad Siepraw, 
13. Budzów, 14. Jawornik, 15. Krzywaczka, 16. Lanckorona, 17. Sułkowice, 18. Harbu- 
towice filia, 19. Izdebnik filia, 20. Lachowice, 21. Mucharz, 22. Sucha, 23. Tarnawa, 24, 
Krzeszów filia, 25. Zembrzyce. Summa animarum horum decanatuum et parochiarum com- 
putatur ad 329.364. 

Ordinariatus Episcopalis una cum suo Capitulo ponderatis omnibus rebus mature, atten- 
tisque multis aliis gravissimis rationibus, tamtummodo hos 5 decanatus et 25 parochias ad 
Dioecesim Cracov. remittere paratum sese declaravit, si id Summo Pontifici ad succurendas 
indigentiis Ecclesiae Cracov. et partis Dioecesis applicidante summo c. r. Imperio bene visum 
fuerit. Responsum tale non tantummodo alto c. r. Gubernio communicavit sub 24. Nov. 
1878 N. 4320. verum etiam in Copia prouti fas erat, etiam Excell. ac Illmo Nuntio Apo- 
stolico Vindobonae, qui litteris datis ex 26. Julii 1879 N. 13587. hicque in copia acclu- 

sis. Ordinario Tarn. notificavit, Sacram Sedem Apostolicam admisissise jam in principio 
novam Dioecesis Cracoviensis cireumseriptionem et adhuc expostulare sententiam Episcopalis 
Ordinarii super observationes VIII. Hae observationes concernebant avulsionem integrorum 
10. Decanatuum, a sede Episcopali Tarnov. et conjunctionem cum Cracoviensi Episcopatu 
atque argumenta pro hacce conjunctione proponebantur. 


N. 13587. Jilme ac Rme Domine ! 


Ad S, Apostolicam Sedem suo tempore transmisi exemplar Promemoriae a Te, Illme 
ac Rme Dne, Gubernio Austriaco exhibitae super delineanda nova dioecesis Cracoviensis 
circumscriptione, seu quinque decanatuum à dioecesi Tarnoviensi dismembratione, eorum- 
que dioecesi Cracoviensi incorporatione. 

S. Sedes titularem Episcopum Cracoviae concedere intendens, atque eapropter cum 
Gubernio Austriaco relativas pertractationes aggressa, admisit in principio novam necessa- 
riam fore dioecesis Cracoviensis cireumsceriptionem, eamque talem, quae tum ad spirituale 
fidelium utriusque dioeceseos bonum magis conduceret, tum semel etsine mora convenienti 
aptaque ratione constituta, viam praecluderet ulterioribus, quae a Gubernio tardius repeti 
possent, instantiis, pro supprimenda dioecesi Tarnoviensi. 

Itaque serio atque diligenti examini subjecit S. Sedes, quae in praefata Promemoria 
exposuisti. Biusquam vero novam circumscriptionem constituat, quasdam Tibi communican- 
das censuit Ei propositas super nova delineanda circumscriptione observationes, quas soli- 
do fundamento niti et non parvi ponderis esse existimavit, et juxta quas, praeter quinque a 
Te propositos decanatus, alii quinque decanatus etiam dismembrandi a dioecesi Tarnoviensi 
proponuntur pro bono fidelium. 

Super hisce observationibus, quas heic adijcio, S. Sedes citius quo fieri potest, co- 
gnoscere desiderat sententiam tuam, ut inde id determinare valeat, quod utriusque dioece- 
seos bono satius conferat, et conservationem securius tueatur. 

Hac occasione utor, ut eos venerationis et obsequii sensus exhibeam, quibus iugiter 
adhaereo 


Tibi Illme ac Rme Domine 
Viennae die 26. Julii 1879. 


Humil Addimus Servus 
Ludovicus, 


Archiepiscopus Thessalonicensis, Nuntius Apostolicus. 


Gravibus verbis et:argumentis firmissimis defendit Ordinarius Tarnov. sub 18. Aug. 
1879, N. 4122. suam sententiam priorem, qua 5. tantummodo  Decanatus et insuper 25. 
Parochiae avellendae a sede Episcopali proponebantur, atque ad pedes Sanctissimi Patris 
provolutus enixe rogavit, ut memor meritorum, quae Dioecesis Tarnov, tractu existentiae 

suae circa Ecclesias sibi collegit, memor intimae adhaesionis ad S. Sedem Apostolicam, 
memor periculi, quod pro sede Episcopali Tarnov. inimineret, si 10. Decanatus avellerentur, 
votis Ordinarii Tarnoviensis minorem dismembrationem Diocesis concedentis deferret. Sanc- 
tissimus Pater,cui cordi sunt indigentiae omnium Ecclesiarum et non particularia vota, be- 
nignissime preces Ordinarii Tarnov, exaudivit prout acclusa in copia epistola Eminentissimi 
ac Rmi Ludovici Cardinalis Jacobini Pronuntii Apostolici ex 4. Febr. 1880 N. 14991. 


demonstrat: 


Illme ac Rme Domine! 


Animadversiones ab Excellentia Vestra mihi remissas sub die 18. Augusti nuper ela- 
psi anni quoad Decanatus Tarnovienses ad Dioecesim Cracoviensem aggregandos, Romam 
suo tempore transmisi. Nunc autem SSmus Dnus desideriis Excellentizte V. satisfacere cu- 
piens disponere dignatus est, ut circumseriptionis decretum a S. Congregatione Consisto- 
riali redigatur juxta propositiones ab E. V. Sanctae Sedi subjectas, excluso tamen optio- 
nis jure duorum Tarnoviensium Canonicorum ad Capitulum Cracoviense. Statim ac prædi- 
ctum circumscriptionis decretum mihi pro executione remissum fuerit, sine mora E. V. 
certiorem facere non deero. 


Cum sensibus interim peculiaris observantic et venerationis permaneo 
Viennae die 4. Febr. 1880, Excellentig V. Rmæ 


Humil. Servus 
Ludovicus Cardinalis Jacobini, 
Pro-Nuntius Apostolieus, 


Executio segregationis 5 Decanatuum et 25 parochiarum a Dioecesi Tarnov. in lon- 
gimquum differri non potuit, eo magis cum Cracovia in persona Illustrissimi ac Rmi Albini 
Sas Dunajewski nacta sit Episcopum Dioecesanum, qui n. 1817. ord. 1862. nom. 21. Apri- 
lis, praeconis. 15. Maji, consecratus et inthronisatus 8. Junii 1879. latiorem ambitum ac- 
tivitatis suae Episcopalis necessarium habuit, et indignum fuisset, ut Diocesis Cracoviensis 
mater aliarum, tam angustis limitibus coarctaretur, 

Sub 5. Maji 1880 N. 15534. accepit Ordinarius Tarnoviensis literas ab Eminentissi- 
mo ac Rmo D. Ludovico Cardinali Jacobini Pro - Nuntio Apostolico cum promissione, eum 
si esset impeditus in mente habere, ad executionem decreti S. Congregationis Consistorialis 
circa dismembrationem et descriptionem Diœcesis Cracov. et Tarnov. Rmum Dnum Ignatium 
Lobos Scholasticum Dioec, Premis. subdelegare. 

Littere hae et Decretum erectionis sequuntur : 


Jllusirissme ac Hme Domine! 


In heic adjecto documento pergratum mihi est exemplar amplitudini Vestre Rmo 

transmittere decreti a Sacra Congregatione Consistoriali nuper emissi, quoad novam Dic- 
cesium Tarnoviensis et Cracoviensis circumscriptionem. Quum decreti executio mihi a SSmo 
Domino demandata fuerit, in animo habeo limum Dnum Ignatium Lobos Przlatum dome- 
sticum Suz Sanctitatis et Canonienm Scholasticum Diceesis Przmislieusis r, lat. subdele- 
gandi, qui omnia qus juxta ejusdem decreti przescriptiones opus fuerint, diligenter dispo- 
nere curabit, 


Velit interea observantie et venerationis sensus excipere quibus permaneo. 
Vienne die 5. Maji 1880, 
Amplitudinis Vestre Illmze ac Rmæ 


Ludovicus Cardinalis Jacobini, 


Pro-Nuntius Apostolicus. 


CRACOVIEN 


In Imperio Austro-Unzarioco 
Erectionis in Diccesim Vicariatas hujus nominis et nove ejusdem 
circumscriptionis. 


Sancte  Apostolieze Sedis id semper cura studiumque fuit, ut vel nova Diccesium 
erectio vel circumseriptio tum pro faciliori earum administratione majorique fidelium bono, 
tum juxta historicas regionum origines ct illustriora christiane antiquitatis monumenta 
quoad fieri posset, ia Domino rile perageretur. Hisce de causis SSmus Dnus Noster Leo 
XIIL. Summus divina providentia Pontifex, cui omnium Ecclesiarum sollicitudo incumbit 
ratus est, suz apostoliez; charitatis sapientizque officium et munus esse, ut Vicariatus 
Cracovien in Ditione Austro-Hungarica situs, in pristinum Episcopatus gradum, utpote 
fere olim prostabat, pontificia auctoritate restitutus, quibusdam, uti ajunt, Decauatibus non- 
nullisque parzeiis ex Tarnovien. Diœcesi, facili negetio distrahendis augeretur. Igitur ma- 
ture hujusmodi consilio perpenso attentisque cunctis, quz ad gravissimum hoc negotium 
expediendum erant consideranda, hzc quæ sequuntur, ex certa sua scientia de Apostoli- 
cæ Sus potestatis plenitudine, in decretis haberi voluit atque edixit. 


p 


Etsi Apostolica Sedes et Sancta Romana Ecclesia omnium in orbe catholico Ecclesi- 
arum mater et caput, definiendi, circumscribendi, minuendi augendive Diœceses, ob juris- 
dictionis primatum, auctoritate sibi a Dno collata potiatur, quin ad sic agendum fidelium, 
sive etiam Episcoporum consensum approbationemque exquirere teneatur, nihilominus in gra- 
vissimis hisce negotiis pertractandis, ut pax animorumque concordia supreme potestatis 
mandata consequatur, ab Ordinariis, quorum interest, consensum dari Romanus Pontifex 
semper optavit. Quamobrem priusquam ad Vicariatus Cracovien. Diccesanam circumscrip- 

tionem deveniretur, hodierni Tarnovien Ordinarii, a cujus jurisdictione quidam Decanatus 
subtrahendi erunt, consensum præstari voluit. Cujus quidem consensus quoad hujusmodi 
negotium, in actis perscriptus est. Ut porro res prorsus canonice et sine ullo impedimento 
conficiatur, Sanctitas Sua consensum aliorum quorumcumque interesse habentium vel quo- 
modolibet habere presumentium, quatenus opus sit, plenissime suppleri mandavit. 


II. 


Igitur ad constituendam Cracovien Diccesim decrevit, collatis in id consiliis, cum 
Regio- Caesareo Gubernio, decanatus qui vulgo audiunt de Biata, de Oświęcim, de Ska- 
wina, de Wadowice et de Saybusch a Diocesi Tarnovien esse dismembrandos, et no- 
væ sic constituendz Ecclesi: Episcopali Cracovien, prout nune suis finibus comprehendun- 
tur, esse aggregandos; eidemque paroecias qui nuncupantur Biezanów, Biskupice, Gra- 
bie, Kosocice, Podgórze, Podstolice, Swiqtniki górne, Wieliczka, Wróblowice, que 
ad Decanatum de Wieliczka pertinent, esse incorporandas; e contra parzcias de Bodza- 
now, de Brzezie, de Gdów, de Ljazany, de Niegowiec, de Niepodomice de Zabierzów, 
nec non monasterium de Slanigtki Diœcesi Tarnovien, in posterum, sicut in præsens 
adherere atque uniri. 


III. 


Jussit preterea paroecias qu: ad Decanatum de Dobezyce spectant, scilicet Siepraw 
et de Dziekunowice et de Zakliczyn ad Siepraw ad novum Episcopatum Cracovien 
transferri, Diocesi vero Tarnovien alias parccias de Dobezyce, de Droginia, de Gruszów 
de Łapanów, de Raciechowice, et de Wisniowa incorporari. 


IV. 


Mandavit insuper ut parcecie qus vulgo audiunt de Budzów, de Jawornik, de 
Krzywaczka, de Lanckorona, de Sudkowice, de Harbutowice et de l1zdebnik, quæ- 
que omnes Decanatus de Myslenice pars sunt, novæ Diœcesi Cracovien accenseantur; 
alie vero paræciæ nuncupate de Bieńkówka, de Lubień, de Myslenice, de Pcim et de 
Trzebunia ad Tarnovien Episcopatum pertineant. 


V 


Demum praecepit eas paroecias, quz in Decanatu de Maków consitæ sunt, nempe 
de Lachowice, de Mucharz, de Sucha et de Tarnawa partem Diceceseos Cracovien con- 
stituere, alias vero de Jordanów, de Osielec, de Raba wyzsnia, de Rabka, de Sidzina, 


de Spytkowice ad Jordanów, de Maków et de Zawoja territorio Episcopatus Tarno- 
vien coalescere, 


VI. 


Mens igitur est Sanctitatis Suce, ut predicte  paroecie, quz in posterum novæ 
Dioeceseos Cracovien partem constituent, ordinariae hodierni Episcopi Cracovien jurisdic- 

tioni perpetuo subiiciantur, cum omnibus utriusque sexus incolis, cireumsitis locis, eccle- 
siasticis beneficiis, piis institutis, adnexisque rebus et concomitantibus accessoriis, 


VII. 


Eadem vero Sanctitas Sua expresse iniunxit, ut sic peracta Cracovien Dioeceseos 
erectio et circumscriptio nullum detrimentum nullumve praejudicium Cathedralis Ecclesiae 
Tarnovien dotationi, nec non ejusdem Capituli constitutioni afferat. Hac enim novae Se- 
dis Episcopalis ex Vicariatu Cracovien fundatione juxta propositum et conventionis cum 
Austro-Hungarico Gubernio initae, naturam et vim, Sancta Sedes nil aliud prospicit, quam 
majus catholicorum bonum et Sanctae fidei incrementum. 


VIII. 


Summus autem Pontifex Apostolicae suae indulgentiae et benignitatis ostendendae 
gratia, concessit, ut Regio-Caesarea Majestas privilegio gaudeat praesentandi Condidatum 
ad provisionem praedictae Ecclesiae Cathedralis Cracovien, tum prima hac vice, tum 
pone sequentibus, qui tamen tune tantum ab Apostoliea Sede canonice instituetur, cum 
debitas qualitates dignaque merita praeseferat. 


IX. 


Ad augendum porro novae Diaeceseos Cracovien decus, Sanctitas Sua edixit, ut sic 
constituta Dioecesis Cracovien Sanctae Apostolicae Sedi immediate subjaceat, et subi- 
iciatur. 

X. 


In hujusmodi autem Consistorialis Decreti exequutorem demandavit Emum et Rmum 
P. Ludovicum Cardinalem Jacobini Apostolicum penes Aulam Regio-Caesaream Viennen- 
sem Pro-Nuntium, qui quidem jure hac facultate, alteram personam, dummodo ecclesiastica 
dignitate praeditam subdelegandi et quamlibet quaestionem hoc in negotio exurgentem, 
sine appellatione, decidendi potiatur. 
XI. 


Voluit itaque hujusmodi Decretum perinde valere ac si in id Litterae Apostolicae 
sub plumbo fuissent expeditae, earumque originale exemplar scilicet hujus Consistorialis 
Decreti, in Archivo ejusdem S. Congregationis perpetuo ac fideliter custodiri. 

Datum Romae hac die XX mensis Januarii anno reparatae hominum salutis 1880. 


Petrus Lasagni, 
S. C. Consistorialis Secretarius. 


Per decretum ex 4. Junii 1880 N. 25776 in Copia hic acclasum nominatus Rmus 
Ignatius Lobos Prelatus Domesticus Sus Sanctitatis et Canonicus Scholasticus Excclesiz 
Cathedralis Premisl r. lat. ab Eminentissimo Cardinali Jacobini Pro- Nuntio Apostolico 
ad exequendum actum circumscriptionis subdelegatus est, 

Nos 


LUDOVICUS 
5, R. E. Presbyter Cardinalis Jacobini 


Ad Sacram Caesaream et Regiam Apostolicam Majestatem 
Pro-Nuntius Apostolicus. 


Dilecto Nobis in Christo 


Illustrissimo ac Rmo Dno Ignatio ZOBOS Praelato Domestico Suae Sanctitatis, et Cano- 
nico S«holastico Ecclesiæ Cathedralis Premisliensis r. lat, salutem in Dno sempiternam, 


Quum per decretum die vegisima Januarii hujus anni a Sacra Congregatione Con- 
sistoriali editum nova constituta fuerit Dioecesium Tarnoviensis et Cracoviensis circum- 
scriptio, Nosque Sanctissimus Pater tamquam cjusdem decreti executorem apostolicum, cum 
jure et facultate aliam personam dignitate ecclesiastica praeditam subdelegandi, benigne 
demandare dignatus sit, hisce Nostris Litteris, quibus praedicti decreti adnectitur authen- 
ticum exemplar, Tibi, Illme ac Rme Domine, cujus jampridem, perspeetam habemus scien- 
tiam pietatem, ac in negotiis peragendis diligentiam et dexteritatem, hujusmodi decreti 
executionem subdelegamus cum omnibus facultatibus necessariis et opportunis, ita ut om- 
nia, quae juxta decreti praescriptiones, formam et tenorem opus fuerint, disponere ac de- 
cernere valeas. — Datum Viennae die 4. Junii anno MDCCCLXXX. 


(Sig.) Ludcvicus Cardinalis Jacobini, Pro- Nuntius Apostolicus. 


N. 752. Qoncordare cum Originali testor 


(L. S.) E Curia Episcopali Cracoviensi, 
Wire Cracoviae die 8. Junii 1880. 


Gawroński, Cancellarius Curiz, 


In fundamento hujus decreti, subdelegatus Rmus Scholasticus Łobos litteris ad Nos sub 
8. Junii datis diem 11. Junii ad promulgandum hocce decretum dismembrationis Dioec. 
Tarnov. et cireumscriptionis novae Dioecesis Cracev. designavit, et ordinarium Tarnov. 
petiit, ut ad hunc actum, suum quoque delegatum designet. Revera sab 9. Junii 1880 N. 
2938 constituimus delegatum Nostrum Rmum Josephum Martusiewiez, Praelatum Schola- 
sticum Ecclesiae Cathedralis, concedendo Ipsi facultatem, nomine Nostro ea omnia penes 
actum hunc proferendi et agendi, quae incolumitas ac integritas Diceceseos Nostrae po- 
stulant. 

Executio decreti 5, Congregationi Consistorialis tam repentine facta est, ut hunc 

actum praevie Venerabilibus Presbyteris partis Dioeceseos avellendae et Cracoviensi anne- 
ctendae annuntiare et necessaria praedisponere non valuerimus. 
Quomodo vero haec circumscriptio facta sit apparet e documento hic in copia accluso: 


Actum in Curia Episcopali Cracoviensi die 11. Junii 1880. 


Hora 10,a. meridiana convenerunt in Ecclesia Cathedrali Cracov. Capitulum et Clerus 
hucusque ad Dioecesim Cracov. pertinens, tum convocati decani foranei quinque Decanatu- 
um et etiam parochi Ecclesiarum, quz Dioecesi Cracoviensi incorporandae erant per Illu- 
strissimum  Reverendissimum Dominum Ignatium Lobos, Praelatum domesticum Suae San- 
ctitatis, Praelatum Scholasticum Capituli Ecclesiæ Cathed. Premisliensis ad promulgandum 
et exequendum decretum S. Congregationis Consistorialis de 20. Januarii 1880 erectionis 
in Dioecesim Vicariatus Apostolici Cracov. in Imperio Austro - Hungarico siti et novae ejus- 
dem circumscriptionis subdelegatum, vigore literarum Eminentissimi ac Rmi Domini Dni 
Ludovici Sanctae Rom. Ecclesiae Cardinalis Presbyteri Jacobini ad Sacram Caesaream et 
Regiam Apostolicam Majestatem Pro- Nuntii Apostolici dat, die 4. Junii 1880 N. 15776» 

Advenientem ad Ecclesiam Cathedralem Episcopum Cracov. in comitatu supranomi- 
tati Subdelegati una cnm Deputato ad hune actum ab Excellentissimo ae Reverendissimo 
Episcopo Tarnoviensi, Praelato Scholastico Capituli Cathedralis Tarnoviensis Reverendissi- 
mo Domino Josepho Martusiewicz Capitulum Cathedrale cum Clero reverenter excepit. 

Ad Illustrissimum ac Rmum Episcopum in throno sedentem accessit supranominatns 
Subdelegatus, eundemque sequentibus allocutus est verbis: 

„Auctoritate Christi- Vicarii Sanctissimi Domini Nostri LEONIS PP. XIII. Eminen- 
tissimus ac Rmus Dominus Dominus Ludovicus Jacobini S. R. E. Presbyter Cardinalis ac 
apud S. Jmp. ac Reg. Majestatem Gloriosissimum FRANCISCUM JOSEPHUM Imperato- 
rem Nostrum Pro-Nuntius Apostolicus cemmittere mihi dignatus est, quatenus literas S. 
Congregationis Consistorialis, quibus dioecesium Cracoviensis et Tarnoviensis limitum cir- 
cumscrjptio ordinatur et demandatur, promulgationi et executioni dare possim ac valeam. 
Dignamini itaque Illustrissime ac Rme Archipraesul Cracoviensis, documentum istud pu- 
blicare facere.“ 

Finita hac allocutione Illmus ac Rmus Episcopus Cracov. Cancellario Curiae Suae, de- 
cretam S. Congregationis supracitatum e. s. suggestu Clero ac populo copiose congregato 
promulgari demandavit. Publicatione finita idem, qui supra Subdelegatus sermonem habuit 
ad Illmum ac Rmum Dnum Episcopum linqua polona. 

Illustrissimus ac Rmus Episcopus audita allocutione sermonem pietate ac zelo pasto- 
rali plenum, ad congregatum Clerum recenter sub jurisdictionem suam aggregatum edixit, 
quo finito supra nominatus Subdelegatus Clerum mox fatum ad praestandam canonicam 
obedientiam et reverentiam novo Ordinario suo provocavit. Peracto homagio Dominus 
Episcopus una cum Clero et populo „Te Deum Laudamus* solemniter decantavit, atque 
orationes pro gratiarum actione, pro Papa, et Imperatore absolvit, 

Postea S, missae Sacrificium pro Dioecesi Sua celebravit, 

Collatis eum Rmo ae Cimo Domino Delegato Episcopi Tarnoviensis, Praelato Scho- 
lastico Cathedrali dictae Eeclesiae Tarnov. sequentia conclusa circa a) terminum inchoatio- 
nis regiminis in parte dioecesis nuper adscriptae, tum cirea b) vicarios Ecclesiarum pa- 
rochialium, qui in praesentiarum ad Ecclesias parochiales munere Cooperatorum fun- 
guntur, tum c) circa acta parochialia videlicet: extractus metrieales, documenta piarum fun- 
dationum tum indices proventuum beneficialium et conspectus fundationum ac dotationum 
Ecclesiarum et beneficiorum parochialium, item conspectus missarum fundi religionis, nec 
non operata visitationum per decanos factarum. d) Quoad alumnos Seminarii Diocesani, 

Ad a) Regimen partis dioecesis Tarnov. huie Cracov. diocesi incorporatae Illmus ac 
Rmus Episcopus Cracov. exercere incipit a die 1. Julii a. c, 

Ad b) Omnes cooperatores. prout sunt penes Ecclesias Cracov. Diocesi incorporatas 
a die promulgationis decreti ad jurisdictionem Eppi Cracov. spectant cum declaratione 
e parte Episcopi Cracoviensis, quod illos si petierint, ad Diocesim Tarnov. dimissurus sit. 
et vice versa. Excell.ac Rmus EppusTarnov. eandem declarationem per suum Delegatum fecit. 

Ad c) Omnia acta oífieiosa sub c) designata, Excellentissimus ac Rmus Dnus Tar- 
novien. Eppus tradere Episcopo Cracoviensi sese paratum per suum Delegatum declaravit. 

Ad d) Alumni Seminarii in praesentiarum Tarnoviae educati, ex titulo originis ad 
Cracoviensem dioecesim pertinent, 

Quum in Decreto supra citato S. Congregationis Consistorialis parochiae de Trzeme- 
éna, de Tarnawa, ex decanatu Dobezycensi; item parochiae de Letownia, de Zembrzyce, 
de Krzeszów, ad decanatum Makowiensem pertinentes per errorem transcriptoris juxta 
fassionem Delegati Tarnoviensis in relatione ad Eminentissimum Dnum Cardinalem Pro- 
Nuntium, sint omissae, itaque consiliis initis cum Rmo Delegato Eppi Tarnoviensis, in 
fundamento litterarnm subdelegationis Illmi Rmi Dni Subdelegati conclusum est: parochiae 
de Krzeszów et Zembrzyce, cum finibus Dioecesis Cracoviensis continentur, eidem incor- 
porandae sunt, e contra vero, parochiae de Trzemeóna, de Tarnawa et de Lgtownia in 
Dioecesi Tarnoviensi ultro relinquendae sunt, — 


Ignatius Lobos, Josephus Martusiewiíocz, 
Subdelegatus S. Eminentiae Przlatus Scholasticus 
Cardinalis Presbyteri Pro - Nuntii (L. S.) Capituli Cathedralis 
Apostolici apud 8, Imperialem Tarnoviensis, Delegatus 
ac Regiam Majestatem Franc. Josephi Excellentissimi ae Reverendissimi 
Prelatus domesticus S. Sanctitatis Episcopi Tarnoviensis Josephi 
Scholasticus Cathedralis Premisliensis. Alojsii L. B. Pukalski. 
(L. S.) Visum ef authenticum recognitum. 


Cracoviae die 11. Junii 1880. 
Albinus, 


Episcopus Cracoviensis. 


Nominati a Sua Sacrat. Majest. Franc. Jos. 31. Julii 1851 praecon. Rmae 15. Martii 
1952 putavimus, Nos gregem curae pastorali Nostrae commissam quam 28 annis salutari 

doctrina pavimus usque ad mortem esse recturos, ast cum Sedes Apostolica ob bonum 
spirituale Ecclesiarum Cracov. et Tarnov. aliter disposuerit, Nos cum reverentia et filiali 
submissione erga Sacrosanctam Sedem Apostolicam et primatialem in Ecclesia Jesu Christi 
Salvatoris mundi auctoritatem supremam, renuntiavimus jurisdictioni in Decanatus et Pa- 
rochias a Sede Episcopali Tarnov. avulsas, easdemque relegamus ad jurisdictionem Episcopi 
Cracoviensis, et cum ultima vice solemniter ad Vos Venerabiles Fratres Dioceseos amplæ 
a 29. Julii 1852. posesse facimus, provocamus Vos cum Samuele ad judicium, ut mecum 
centendatis XII. 2, „Ego senui et incanui, conversatus coram vobis ab adolescentia mea 
usque ad hanc diem, ecce presto sum. Loquimini de me et coram Christo ejus (Albino 
Eppo) utrum bovem cujusquam iulerim aut asinum, si quempiam | calumniatus sum, si 
oppressi aliquem, si de manu cujusquam munus accepi, et contemnam illud hodie, resti- 
iuamque vobis. Testis est Dominus adversum vos et testis est Christus ejus in die hac, quia 
nom inveneritis in manu mea quidpiam“ Ab exordio muneris Nostri institutionem Docto- 
ris gentium, quam filio suo Tito 1, 7, 8. dedit sequi studuimus: Oportet episcopum sine 
crimine esse, sicut Dei dispensatorem, non superbum, non iracundum, non vinolentum, non 
percussorem, non turpis lucri cupidum, sed hospitalem, benignum, sobrium, justum, sanc- 
tum, conlinentem, amplectentem eum, qui secundum doctrinam est, fidelem sermonem, ut 
potens sit exhoriari in doctrina sana et eos, qui contradicunt, argure Hanc institutionem 
pro Episcopis datam studuimus quidem assequi, multum tamen abest, ut dicamus Nos ean- 
dem assequutos esse. Vos dilectissimi fratres scitis a prima die qua ingresus sum "Tarnoviam 
qualiter vobiscum per omne tempus fuerim, serviens Domino cum omni humilitate, quomodo 
nihil substrazerim utilium, quo minus anuntiarem vobis el docerem vos publice et privatim 
testificans in Deum poenitentiam et fidem in Dominum nosirum Jesum Christum Act, 20. 18. 
Quod vero Vos dilectissimi Filii concernit, testificamur coram Domino et Christo ejus, Vos 
fuisse dilectos filios Nostros, quos amore prosequuti sumus, et qui provocationibus Nostris 
et excitationibus aurem pronam semper exhibuistis et quos non virga ferrea sed baculo 
pastorali leni paterneque gubernare oportuerat. Gratias ago Vobis dilectissimi Fratres, 
quod decursu 28 annorum simul mecum portastis Evangelici diei aestum et pondus, gratias 
Vobis ago, pro amore, quo Nos prosequuti estis et cujus testis classicus erat dies Jubilaei 
Nostri sacerdotalis 22 Sept. 1871. Rogo Vos, ut amorem quem Nobis impendistis etiam 
moderno vestro Praesuli et dilecto Confratri Nostro Albino exhibeatis Rogamus Vos ej 
obsecramus in domino Jesu, ut quemadmodum accepistis a Nobis quomodo vos oporteat am- 
bulare et placere Deo sic et ambuletis, et abundetis magis. Sacerdos Dei evangelium tenens, & 
Christi praecepta custodiens, occidi potest non potest vinci. Chrys. hom. 20. Super omnia 
autem, charitalem habete, quod est vinculum perfectionis Col. e. 3, 14. 

In hoc cognoscent omnes, quia discipuli mei estis, si dilectionem habueritis ad invi- 
cem Joan. 13. 35. Nocte et die non cessabimus pro Vobis Delectissimi Fratres orare et 
speramus, Vos quoque Nostri in orationibus vestris non esse oblituros. Commendo Vos 
nunc Deo et verbo gratiae ejus, qui potens esi aedificare et dare haereditatem in sanc- 
tificatis omnibus, et elevatis sursum manibus cum brevi ad Dioecesim Cracov. quondam 

maternam sitis discessuri, cum affectu Patris tenerrimi et Praesulis mox morituri Vobis 
et dilectis Dioecesanis curae pastorali Vestrae concreditis impertimur verbis, quibus Sum- 
mus Pontifex Hebraorum jussu Dei filiis Israel benedixerat: 

Benedicat Vobis Dominus et custodiat vos, Ostendat Dominus faciem suam Vobis 
et misereatur Vestri. Convertat Dominus vultum suum ad Vos et det Vobis pacem.“ 
Num. 6, 28. 

Gratia Domini Nostri Jesu Christi sit cum omnibus Vobis, Amen, 


Dabamus in Palatio Episcopali 
Tarnoviae die 17. Junii 1880. 

JOSEPHUS ALOJSIUS, 


Episcopus Tarnoviensis. 


Tarnoviae 1880. Typis A. Rusinowski, Typographi ad honores Episcopalis, Impensis Consistotií, 


